
Қостанай облысының 2026 жылғы қаңтар-шілде 
айларындағы тау-кен өндіру саласы бойынша 

ақпарат
2026 жылғы 1 тамыздағы жағдай бойынша облыстың тау-кен өндіру саласында 102 кәсіпорын жұмыс істейді, оның ішінде 94 шағын, 2 орта және           6 ірі кәсіпорын бар, оларда 18 мыңнан астам адам жұмыс істейді.
Тау-кен өндіру өнеркәсібінің ең ірі кәсіпорындары: «ССКӨБ» АҚ (темір кендерін ашық және жерасты өндіру, темір кенді түйіршіктер мен концентрат өндіру), «Варваринское» АҚ (мыс концентратын және «Доре» қорытпасын өндіру), «Қазақстан алюминийі» АҚ Краснооктябрьск боксит кен басқармасының филиалы (боксит өндіру), «Қостанай минералдары» АҚ (хризотил-асбест кендерін өндіру және байыту), «Комаровское тау-кен кәсіпорны» ЖШС (құрамында алтыны бар кендерді өндіру), «Качары Руда» АҚ (кен өндіру) болып табылады.

Тау-кен өндіру кәсіпорындары 2026 жылғы қаңтар-шілде айларында 432,6 млрд. теңге сомасына өнім өндірді, бұл өткен жылдың ұқсас кезеңіндегі көрсеткіштен 10,9%-ға төмен (2025 ж. қаңтар-шілде – 485,7 млрд. теңге). НКИ – 90,4%.

Өңір өнеркәсібінің құрылымында тау-кен өндіру саласының үлесі 23,8% құрайды.

